નિર્ભયા રેપ એન્ડ મર્ડર કેસ અંતર્ગત સજા પામેલા હત્યારાને સજાના અમલમાં થતા વિલંબ અંગે મહિલા પંચ દ્વારા તિહાર જેલ ઓથોરિટીને નોટિસ પાઠવવામાં આવી છે. નિર્ભયા કેસના અપરાધીઓને ફાંસીની સજા ફટકારવામાં આવી છે પરંતુ સજાના અમલમાં વિલંબ થઈ રહ્યો હોવાથી નિર્ભયાની માતા આશાદેવીએ અવાજ ઉઠાવ્યો છે. તેમણે જણાવ્યું હતું કે તેનો અમલ નહીં થાય ત્યાં સુધી તેમની દીકરીનો ન્યાય અપૂર્ણ ગણાશે.